જામનગરના રાજપાર્ક પાછળ આવેલી રંગમતીપાર્કમાં રહેતી કશિષબેન કલ્પેશભાઇ પટેલ નામની બે વર્ષની બાળા ગત તા. 1ના રોજ રમતા રમતા રસોડામાં આવી ગેસનો વાયર ખેંચતા તેમના પર ગરમ તેલ પડતા આ બાળા ગંભીર રીતે દાઝી જવાથી સારવાર માટે જી.જી. હોસ્પીટલમાં ખસેડવામાં આવી હતી જયાં તેને તા. 11ના રોજ સારવાર દરમ્યાન મૃત્યુ પામી હતી. આ અંગે પોલીસમાં કલ્પેશભાઇ મહેન્દ્રભાઇ પટેલે જાણ કરતા પોલીસ હેડ કોન્સ. વી.પી. સોઢાએ વધુ તપાસ હાથ ધરી છે.